|  |  |  |  |
| --- | --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | | |
| Naslov dokumenta | Nacrt Odluke o ustrojstvu i djelokrugu upravnih tijela Koprivničko-križevačke županije | |
| Stvaratelj dokumenta, tijelo koje provodi savjetovanje | Koprivničko-križevačka županija  Upravni odjel za poslove Županijske skupštine i pravne poslove | |
| Cilj i glavne teme savjetovanja | Javno savjetovanje provedeno je s ciljem prikupljanja mišljenja, primjedbi i prijedloga javnosti o predmetnom nacrtu prijedloga Odluke.  Razlog donošenja Nacrta prijedloga Odluke o ustrojstvu i djelokrugu upravnih tijela Koprivničko-križevačke županije je usklađenje s pozitivnim propisima Republike Hrvatske.  Pripremljenom Odlukom uređuje se ustrojstvo i djelokrug rada upravnih tijela Županije, rukovođenje upravnim tijelima, unutarnji ustroj upravnih tijela, potrebna sredstva za rad, natpisi i pečati upravnih tijela te materijalna i ostala prava službenika i namještenika u upravnim tijelima.  Donošenjem Zakona o sustavu državne uprave („Narodne novine“ broj 66/19.) kao i posebnih zakona koji su većinom objavljeni u „Narodnim novinama“ broj 98/19., ostvarene su pretpostavke za povjeravanje Koprivničko-križevačkoj županiji (u daljnjem tekstu: Županija) poslova Ureda državne uprave u Koprivničko-križevačkoj županiji (u daljnjem tekstu UDU).  Županija razmjerno povjerenim poslovima preuzima predstojnika, državne službenike, namještenike, pismohranu i drugu dokumentaciju te opremu i sredstva za rad UDU-a. Državni službenici i namještenici UDU-a nastavljaju obavljati poslove na kojima su zatečeni te imaju pravo na plaću prema dosadašnjim rješenjima, odnosno ugovorima o radu, do donošenja rješenja o rasporedu na odgovarajuća radna mjesta u upravnim tijelima Županije.  Odredbom članka 53. stavka 1. Zakona o lokalnoj i područnoj (regionalnoj) samoupravi ("Narodne novine" broj [33/01](http://www.zakon.hr/cms.htm?id=260)., [60/01](http://www.zakon.hr/cms.htm?id=261). – vjerodostojno tumačenje, [129/05](http://www.zakon.hr/cms.htm?id=262)., [109/07](http://www.zakon.hr/cms.htm?id=263)., [125/08](http://www.zakon.hr/cms.htm?id=264)., [36/09](http://www.zakon.hr/cms.htm?id=265)., [150/11](http://www.zakon.hr/cms.htm?id=267)., [144/12](http://www.zakon.hr/cms.htm?id=268)., [19/13](http://www.zakon.hr/cms.htm?id=285). – pročišćeni tekst, 137/15. – ispravak i 123/17.) (u daljnjem tekstu: Zakon) određena je mogućnost jedinicama lokalne i područne (regionalne) samouprave da u svrhu obavljanja poslova iz samoupravnog djelokruga te jedinice, kao i *poslova državne uprave prenijetih na te jedinice*, ustroje upravna tijela – upravne odjele i službe. Odredbama istog Zakona u članku 53. stavku 3. decidirano je navedeno kako se taj ustroj uređuje općim aktom konkretne jedinice, a sve sukladno statutu te jedinice i odredbama Zakona, dok je u članku 35. točki 4. Zakona određeno kako predstavničko tijelo jedinice donosi odluke kojima se uređuje ustrojstvo i djelokrug upravnih tijela te jedinice.  Iz pripremljenog nacrta Odluke vidljivo je kako je u odnosu na važeću Odluku o upravnim tijelima Koprivničko-križevačke županije ("Službeni glasnik Koprivničko-križevačke županije" broj 7/15., 12/15. 2/16 i 4/16.-pročišćeni tekst, 19/17, 21/18, 1/19.-pročišćeni tekst) **osnovano novo upravno tijelo** **i to Upravni odjel za opću upravu i imovinska prava** koji će preuzeti povjerene poslove, pobliže opisane u članku 14. stavku 2. nacrta Odluke. U sastavu Upravnog odjela za opću upravu i imovinska prava djelovat će matični uredi temeljem posebne uredbe o područjima matičnih ureda koju donosi Vlada Republike Hrvatske, i to:  **1. Matični ured Koprivnica,**  **2. Matični ured Đurđevac,**  **3. Matični ured Križevci,**  **4. Matični ured Drnje,**  **5. Matični ured Virje,**  **6. Matični ured Kloštar Podravski,**  **7. Matični ured Sveti Ivan Žabno i**  **8. Matični ured Sveti Petar Orehovec.**  Pojedini upravni i stručni poslovi upravnih tijela Županije obavljati će se izvan sjedišta Županije na izdvojenim mjestima rada u:   1. Križevcima za područje Grada Križevaca te općina: Gornja Rijeka, Kalnik, Sveti Ivan Žabno i Sveti Petar Orehovec, 2. Đurđevcu za područje Grada Đurđevca te općina: Ferdinandovac, Kalinovac, Kloštar Podravski, Molve, Novo Virje, Podravske Sesvete i Virje i 3. matičnim uredima, za područja iz posebnog propisa kojim se uređuju područja matičnih ureda.   Pravilnikom o unutarnjem redu propisat će se koji će se poslovi obavljati na prethodno navedenim izdvojenim mjestima rada.  Predviđeno je da će se ostali poslovi UDU-a rasporediti na postojeća upravna tijela Županije, a sukladno srodnoj povezanosti vrste poslova.  Prijelaznim i završnim odredbama predviđeno je kako će Župan donijeti novi Pravilnik, a na prijedlog pročelnika upravnih tijela Županije i to najkasnije u roku od 60 dana od dana stupanja na snagu ove Odluke. Do donošenja novog Pravilnika i rasporeda na radna mjesta prema novom Pravilniku, službenici i namještenici obavljaju poslove koje su do tada obavljali, odnosno druge poslove po nalogu pročelnika upravnog tijela, a pravo na plaću i ostala prava iz službe ostvaruju prema dotadašnjim rješenjima. Službenici i namještenici rasporedit će se, sukladno potrebama službe, na radna mjesta za koja ispunjavaju stručne i druge uvjete za raspored, najkasnije u roku od dva mjeseca od stupanja na snagu novog Pravilnika. | |
| Datum dokumenta | listopad 2019. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Odluke objavljen je na internetskoj stranici Koprivničko-križevačke županije ([www.kckzz.hr](http://www.kckzz.hr)).  Nacrt Odluke dostavljen je 18. studenoga 2019. godine Sindikatu državnih i lokalnih službenika i namještenika Republike Hrvatske, Sindikalna podružnica Koprivničko-križevačke županije te isti nije imao primjedbi.  Nacrt Odluke dostavljen je i svim pročelnicima upravnih tijela Koprivničko-križevačke županije kao i predstojniku Ureda državne uprave u Koprivničko-križevačkoj županiji 22. listopada 2019. godine, isti nisu imali nikakvih primjedaba.  Javno savjetovanje trajalo je 30 dana te je bilo otvoreno od 23. listopada pa do 21. studenoga 2019. godine.  - | |
| Koji su predstavnici zainteresirane javnosti dostavili svoja očekivanja? | Putem internetske javne rasprave nismo zaprimili nijedno očitovanje. | |
| ANALIZA DOSTAVLJENIH PRIMJEDABA:  Prihvaćene primjedbe  Primjedbe koje nisu prihvaćene i obrazloženje razloga za neprihvaćanje | -  -  - | |
| Troškovi provedenog savjetovanja | Provedba internetskog savjetovanja nije zahtijevala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Helena Matica Bukovčan | Datum:  26. studenoga 2019. |

KLASA: 011-04/19-01/11

URBROJ: 2137/1-02/03-19-3

Koprivnica, 26. studenoga 2019.